صحت اور خاندانی بہبود کی وزارت
میو کور مائکوسس سے محفوظ رہیے – ایک فنگل پچیدگی جو کووڈ – 19 مریضوں میں پائی جا رہی ہے
ذیابیطس کو کنٹرول کیجیے، اسٹیرائڈز کو مناسب طور پر استعمال کیجیے ، اچھی طرح صفائی ستھرائی رکھیے اور خود کوئی دوا مت لیجیے
نئی دہلی، 14مئی، 2021/اگرچہ ہم کووڈ – 19 سے خود کو محفوظ رکھنے کی بہترین کوشش کرتے ہیں لیکن ایک فنگس کی وجہ سے ہمیں ایک اور خطرہ لاحق ہو رہا ہے ، جس کے بارے میں ہمیں ضرور جاننا چاہیے اور اس بارے میں قدم اٹھانا چاہیے۔میوکور مائکوسس ایک فنگل انفیکشن ہے جو کووڈ – 19 کے کچھ مریضوں میں بیماری کے دوران یا شفایابی کے بعد پایا جا رہا ہے۔ مہاراشٹر کے وزیر صحت کی طرف سے دیئے گئے ایک بیان کے مطابق دو دن پہلے ریاست میں اِس فنگل انفیکشن سے 2000 سے زیادہ افراد متاثر ہوئے۔ یہاں تک کہ اس کی وجہ سے 10 افراد کی موت بھی ہو گئی اور کچھ مریضوں کی آنکھوں کی روشنی بھی چلی گئی۔
میوکور مائکوسس کی کیا وجوہات ہوتی ہیں؟
میوکورمائکوسس یا بلیک فنگس ، فنگل انفیکشن کی وجہ سے پیدا ہونے والی ایک پیچیدگی ہے۔ لوگوں کو میوکورمائکوسس کی بیماری ماحول میں موجود پھپھوندی کے خلیوں کے ساتھ رابطے میں آجانے کی وجہ سے ہوتی ہیں۔ یہ کسی جگہ سے کٹ جانے ، چھل جانے، جل جانے یا جلد پر کسی طرح کے زخم کے ذریعے پھپھوند داخل ہو جانے کے بعد جلد پر نمودار ہو سکتی ہے۔
یہ بیماری اُن مریضوں میں پائی جا رہی ہے جو کووڈ – 19 سے شفایاب ہو رہے ہیں یا شفایاب ہو چکے ہیں۔ اس کے علاوہ جو کوئی ذیابیطس میں مبتلا ہیں اور اس کی قوت مدافعت اس حد تک پوری طرح کام نہیں کر رہی ہے ۔
طبی تحقیق کی بھارتی کونسل کی طرف سے جاری کچھ ہدایت کے مطابق کووڈ – 19 کے مریضوں میں میوکورمائکوسس انفیکشن کے خطرے میں، مندرجہ ذیل حالات سے اضافہ ہوتا ہے:
۱۔ بے قابو ذیابیطس
۲۔ اسٹیرائڈز کی وجہ سے قوت مدافعت میں کمی
۳۔ طویل عرصے تک آئی سی یو / استپال میں قیام
۴۔ ایک ساتھ کئی بیماریوں میں مبتلا / کسی عض کی منتقلی کے بعد / کینسر
۵۔ کسی فنگل انفیکشن کو ختم کرنے کے علاج کے بعد 
یہ بیماری ایک مائیکرو آرگینزم کی وجہ سے ہوتی ہے جسے میوکورمائی سیٹس کے نام سے جانا جاتا ہے جو ماحول میں قدرتی طور پر موجود ہوتی ہے۔ یہ اکثر مٹی میں دیکھی جاتی ہے اور پتیوں ، کھاد اور جیسے آرگینک مادوں کے سڑے ہوئے ڈھیر میں دیکھی جاتی ہے۔
عام طور پر ہمارے جسم کی قوت مدافعت اس طرح کے فنگل انفیکشن سے کامیابی کے ساتھ لڑتی ہے۔ البتہ ہم جانتے ہیں کہ کووڈ – 19 بیماری ہماری قوت مدافعت پر اثر انداز ہوتی ہے۔ اس کے علاوہ کووڈ – 19 کے مریضوں کو ڈیکسامیتھازون جیسی دوائیں دی جاتی ہیں جس سے ہماری قوت مدافعت کم ہوجاتی ہے۔ ان وجوہات سے کووڈ – 19 کے مریضوں کو ایک نئے خطرے کا سامنا ہو جاتا ہے کہ وہ میوکورمائی سیٹس جیسے آرگینزم کے حملوں کا مقابلہ نہیں کر پاتی۔
اس کے علاوہ آئی سی یو میں آکسیجن لینے والے کووڈ مریضوں کو جہاں ہیومڈ فائر کا استعمال کیا جاتا ہے نمی کی وجہ سے فنگل انفیکشن سے متاثر ہونے کا خطرہ لاحق ہو جاتا ہے۔
لیکن اس کا مطلب یہ ہرگز نہیں ہے کہ ہر کووڈ مریض میوکورمائکوسس میں مبتلا ہو جائے گا۔ یہ بیماری ان لوگوں میں عام نہیں ہے جو ذیابیطس میں متبلا نہیں ہیں۔ لیکن اگر اس کا علاج فوری طور پر نہ کیا جائے تو یہ جان لیوا ہوسکتی ہے۔ شفایابی کے امقانات کا انحصار ، جلد تشخیص اور علاج پر منحصر ہیں۔
اس کی عام علامات کیا ہیں؟
میوکورمائکوسس ہمارے ماتھے ، ناک، رخساروں اور آنکھوں اور دانتوں کے درمیان جلد کے انفیکشن کے طور پر ظاہر ہونا شروع ہوتی ہے۔ جس کے بعد یہ آنکھوں اور پھیپھڑوں تک پھیل جاتی ہے یہاں تک کہ یہ مغز تک پھیل جاتی ہے ۔ اس کی وجہ سے ناک پر کالک آجاتی ہے یا جلد کا رنگ کالا ہوجاتا ہے۔ یا تو نظر دھندلا جاتی ہے یا ایک کے دو نظر آنے لگتے ہیں ، سینے میں درد ہوتا ہے ، سانس لینے میں دشواری ہوتی ہے اور کھانسی کے ساتھ خون آنے لگتا ہے۔
طبی تحقیق کی بھارتی کونسل نے مشورہ دیا ہے کہ ناک بند ہو جانے کے سبھی کیسز کو جراثیمی سائنسائٹس کا کیس نہیں سمجھنا چاہیے ، خاص طور پر کووڈ – 19 مریضوں کے علاج کے دوران یا اس کے بعد لوگوں کو چاہیے کہ وہ یہ جاننے کے لیے ڈاکٹر کی مدد لیں کہ کہیں انہیں فنگل انفیکشن تو نہیں ہے۔
اس کا علاج کیسے کیا جاتا ہے ؟
اس انفیکشن کی شروعات جلد کے انفیکشن سے ہوسکتی ہے اور یہ جسم کے دوسرے حصوں تک پہنچ سکتا ہے۔ اس کا علاج سبھی مردہ اور انفیکشن والے ریشوں کو سرجری کے ذریعے ہٹا کر کیا جاتا ہے۔ کچھ مریضوں میں ، اوپر کا جبڑا متاثر ہوسکتا ہے یا آنکھیں بھی متاثر ہوسکتی ہیں۔ اس کا علاج نسوں کے اندر اینٹی فنگل تھریپی کے ذریعے چار سے چھ ہفتے میں کیا جاتا ہے۔ چونکہ یہ جسم کے مختلف حصوں پر اثر انداز ہوتا ہے لہٰذا اس کے لیے کئی ماہرین کی ایک ٹیم درکار ہوتی ہے۔ جس میں مائیکروبایولوجسٹ، انٹرنل میڈیسن کے ماہرین، انٹین سوسٹ ،نیورولوجسٹ، ای این ٹی کے ماہرین، آنکھوں کے ماہرین، دانتوں کے ماہرین، سرجن اور دیگر عملہ شامل ہوتا ہے۔
آئی سی ایم آر کے مشورے کے مطابق ذیابیطس کو کنٹرول کرنا سب سے پہلا طریقہ ہے۔ لہذا جو کووڈ – 19 مریض ذیابیطس سے متاثر ہیں انہیں بہت زیادہ دھیان رکھنے کی ضرورت ہے۔
اپنی مرضی سے دوائیں لینا اور اسٹیرائڈس کا ضرورت سے زیادہ استعمال جان لیوا ہوسکتا ہے۔ لہذا ڈاکٹر کی صلاح پر سختی سے عمل کیا جائے۔ اسٹیرائڈس کے نامناسب استعمال کی غلط اثرات کے بارے میں بتاتے ہوئے نیتی آیوگ کے صحت کے امور کے رکن ڈاکٹر وی کے پال نے کہا ’’اسٹیرائڈس کووڈ – 19 کے شروع کے مرحلے میں ہرگز نہیں لینی چاہیے۔ انہیں انفیکشن کے چھ دن بعد ہی لیا جائے۔ مریضوں کو مناسب مقدار میں دوائیں لینی چاہیے۔ دواؤں کا معقول استعمال کیا جانا چاہیے ۔ ‘‘
آئی سی ایم آر نے اپنے رہنما خطوط میں یہ مشورہ بھی دیا ہے کہ کووڈ – 19 کے مریض قوت مدافعت کی دوائیں منقطع کر دیں ۔ جن مریضوں کو آکسیجن تھریپی دی جا رہی ہے ان کے بارے میں یقینی بنانا چاہیے کہ ہیومیڈی فائر میں پانی صاف ستھرا ہے اور اسے لگاتار بھرا جا رہا ہے۔ اس بات پر توجہ دی جانی چاہیے کہ پانی لیک نہ ہو۔ مریضوں کو چاہیے کہ وہ ہاتھ دھوتے رہیں ، جسم کو صاف کرتے رہیں اور صفائی ستھرائی کا پورا خیال رکھیں۔
کووڈ بیماری سے شفایاب ہونے کے بعد بھی ہوشیار رہیں
کووڈ – 19 سے شفایاب ہونے کے بعد مریض پر قریبی نظر رکھی جانی چاہیے اور مذکورہ بالا کسی بھی خطرے یا علامت کو نظرانداز نہیں کیا جانا چاہیے۔ کیونکہ فنگل انفیکشن شفایابی کے کئی ہفتے یا کئی مہینے کے بعد بھی نمودار ہوسکتا ہے۔
۔۔۔
م ن ۔ اس۔ ت ح ۔
14.05.2021
U –4482
(Visitor Counter : 2011